g E. Rostrup. 



der skjulte sig flere af hinanden uafhængige Arter under Navnet 

 Ustilago Carbo, og navnhg havde jeg lagt Mærke til to ogsaa 

 habituelt forskellige Former, under hvilke Støvbrand optraadte 

 hos Byg. Men hvad der særlig har henledet min Opmærksom- 

 hed paa denne Sag og efterhaanden ført mig til den nævnte 

 Opfattelse af Ustilago Garbo som en kollektiv Art, er de om- 

 fattende Forsøg, som især i de tre sidste Aar ere anstillede her 

 hjemme af den bekendte agronomiske Forfatter J. L. Jensen. 

 Disse Forsøg have været anstillede efter en bestemt Plan, dels 

 i mindre Bede med en lang Bække* af varierende Parallelforsøg, 

 dels i større Maalestok paa forskellige Steder her i Landet; 

 skønt de have været særlig rettede paa det praktiske Formaal, 

 at udfinde de sikreste Midler til at befri Sæden fra Brand — 

 hvad jeg her ganske skal lade ligge — saa have de tillige givet 

 vigtige Bidrag til Løsningen af de Spørgsmaal , som jeg her 

 skulde behandle. Jeg har derfor ogsaa benyttet den Lejlighed 

 der bødes mig til at forfølge disse Forsøg, hvis praktiske Be- 

 sultater ere meddelte i Landbrugspressen af J. L. Jensen. 



Jeg skal af disse talrige Forsøg alene holde mig til saa- 

 danne, som staa i direkte Forbindelse med Spørgsmaalet om 

 Nødvendigheden af at skelne mellem flere Arter indenfor Bam- 

 men af Ustilago Carbo. Der viser sig for det første en For- 

 skel i den Maade , paa hvilken Hvede smittes af Støvbrand i 

 Sammenligning med den Maade , paa hvilken Havre og Byg 

 smittes, idet førstnævnte Kornsort bliver brandig ved Hjælp af 

 de udenpaa Kornet saaede Sporer, de to sidstnævnte ikke; men 

 dette hidrører kun fra, at disse ere beklædte med Avner, der 

 hindre Sporerne i at sende deres Spiretraade gennem sig, thi 

 Forsøgene have vist, at naar disse Korn afskalles og besaas 

 med Brandsporer, blive de fremkomne Planter brandige. Disse 

 Forhold kunne dog ikke afgive Bevis for, at de paa nævnte 

 Planter optrædende Brandsvampe ere artsforskellige, thi de hid- 

 røre kun fra den forskellige Bygning af Værtplanternes Frugter. 

 Det har endvidere vist sig ved de af Jensen i stort Omfang 



